વિઝા પૂરા થયા પછી પણ કરોડો ભારતીય વિદ્યાર્થીઓ અહીં સ્થાયી થયા છે. રિપોર્ટ તૈયાર કરનારી જેસિકા વોગન કહે છે કે જે કેટેગરીમાં સૌથી વધારે લોકો અમેરિકામાં વસેલા છે તેમાં વિદ્યાર્થી અને એક્સચેન્જ વિઝીટર્સ સૌથી વધુ છે. આ કેટેગરી હેઠળ અમેરિકા આવતા લોકોની સંખ્યા બમણી થઇ છે. તેમણે કહ્યું કે ચીન, સાઉદી અરેબિયા, ભારત અને દક્ષિણ કોરિયાથી સ્ટુડન્ટ અથવા એક્સચેન્જ વિઝા હેઠળ અમેરિકામાં આવતા લોકોની સંખ્યામાં વર્ષ 2017 માં લગભગ 40 ટકા વધારો થયો છે. હોમલેન્ડ સિક્યુરિટી ડિપાર્ટમેન્ટ સાથે ઉપલબ્ધ માહિતી અનુસાર 4,400 ભારતીયો એવા છે જેમના વિઝાની અવધિ પૂરી થઈ ગઈ છે પરંતુ તેઓ હજુ પણ અમેરિકામાં વસેલા છે. 7,000,000 લોકો એવા છે જેમનાં વિઝા 2017 માં પૂરા થઇ ગયા હતા અને તેઓ અમેરિકામાં હજી રહે છે. વર્ષ 2016 ની તુલનામાં આ આંકડામાં લગભગ પાંચ ટકાનો ઘટાડો છે.